Липецкалиясса хъамал Дарбантливгу бивунни\nЦIуссалакрал райондалул бакIчи МахIаммад-ХIажи Айдиевлул оьвкуну Дагъусттаннайн бувкIсса Аьрасатнал Виричув Андрей Тепериклул нину-ппу ва гъан-маччами Дарбант шагьрулийнгу бивунни.\nЦIуссалакрал райондалий вай гьуртту хьунни 1999 шинал сентябрь зуруй ЦIуссалакрал аьрщарай хьусса дяъвилул иширттаву жанну дуллусса вирттавран хас дурсса мероприятияр­ттай. Ххал бунни боевиктурайн данди авцIуну Тепериклул жан дуллусса спортзал, бивунни къизгъинсса талатавуртту най диркIсса Телевышкалийнгу. МахIаммад-ХIажи Айдиевлул сипталий шикку бувну буссар аьрали музей, дацIан дурну ду­ссар лахъазанттул цIанийсса талатавурттаву жан дуллусса милицанал зузалтран ва аьралитуран гьайкал.\nВышкалул ялув бивщуну бу­ссар Аьрасатнал ттугъ.\nХъирив кьини райондалул каялувчинал хъиривчу ХIажи ХIажиев бакIчисса администрациялул делегация ва Липецкаллал областьраясса хъамал лавгунни Дарбантлив.\nВайннал ххал бунни Нарын-Къала, Аьрасатнаву яла хьхьичI­вамур мизитран ккаллисса Жумяъ-Мизит, музейрал комплекс.\nЦалчин Дарбант ккаклакисса Липецкалиясса хъамаллуран хъинну ххуй бивзунни тарихрацIун бавхIусса шагьрулул цIанихсса кIанттурду. Ххуй дирзунни нахIура-нахIусса да­гъусттаннал дукрардугу\nЛуттирду ххирану тарбия буллай\nСледующая публикация Манзилданул низамрайгу зий бивкIру\nПредыдущая публикация Парснал макьанну